
REGULAMENTUL 
de stabilire a procedurii de adoptare a taxelor speciale și a domeniilor în care acestea se pot institui 
 
 
Scopul adoptării prezentului regulament 
Prezentul Regulament stabileşte cadrul general în care Consiliul Local al Municipiului Timișoara poate adopta taxe speciale pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii.

Cadrul legal 
Prezentul regulament este elaborat în temeiul prevederilor: 
· Art.30 din Legea nr. 273/2006 privind finanţele publice locale, cu modificările şi completările ulterioare; 
· Art. 484 din Legea nr. 227/2015 privind Codul fiscal, cu modificările şi completările ulterioare; 
· Titlul IX - Pct. 161 din HG nr. 1/2016 pentru aprobarea Normelor Metodologice de aplicare a Legii nr. 227/2015 privind Codul fiscal, cu modificările şi completările ulterioare;
· Legea nr. 52/2003 privind transparența decizională în administrația publică, cu modificările și completările ulterioare. 
 
Domeniile de activitate în care se pot institui taxe speciale 
(1) Domeniile de activitate în care Consiliul Local poate institui taxe speciale: 
- Furnizarea, desfășurarea, înființarea unor servicii publice;
- Urbanism, amenajarea teritoriului, planificare teritorială, dezvoltare urbană;
- Cadastru;
- Administrare, utilizare infrastructură; 
- Emiterea/eliberarea de avize, acorduri, autorizații, certificate, atestări profesionale, alte documente sau copii ale acestora;
- Administrarea domeniului public și privat al municipiului Timișoara;
- Conservarea, restaurarea şi punerea în valoare a monumentelor istorice şi de arhitectură;
- Desfășurare activități de utilitate publică;
- Activitatea de arhivă;
- Furnizarea unur informaţii/date, documente sau certificate;
- Promovarea turistică a municipiului Timișoara;
- Protecția și refacerea mediului, gestionare și colectare deșeuri
- Autoritate tutelara și secretariat general;
- Evidența persoanelor și stare civilă;
- Administrarea impozitelor şi taxelor locale;
- Asigurarea altor serviciilor publice de interes local .
     (2) Domeniile de activitate prevazute în prezentul Regulament se pot completa în funcție de necesități.[image: ]


Condiţii de instituire a taxelor speciale 
  (1) În vederea adoptarii hotararii de consiliu local avand ca obiect instituirea taxelor speciale, direcțiile de specialitate din cadrul aparatului de specialitate al Primarului Municipiului Timisoara vor întocmi propuneri în acest sens, însoțite de:
a. Nota de fundamentare, care va conține argumentele pentru care se propune instituirea taxei speciale precum și modul de calcul avut în vedere la stabilirea cuantumului taxei speciale, cu precizarea urmatoarelor aspecte:
-   Necesitatea instituirii taxei speciale;
-  Descrierea serviciilor oferite/prestaților efectuate pentru taxa specială propusă;
- Indicarea temeiului legal în baza căruia entitatea care propune taxa specială oferă serviciul/efectuează prestația (prevederi din actul de înființare, regulament de organizare și funcționare, legi, alte acte normative); 
-   Indicarea generică a persoanelor fizice și juridice de la care se încasează taxa specială;
-  Fundamentarea cuantumului taxei speciale (respectiv a costului serviciului oferit), cu indicarea elementelor concrete de calcul avute în vedere la stabilirea acesteia;
-   Scopul în care se utilizează sumele obținute din încasarea taxei speciale propuse, 
precum și, după caz,
 b. Regulamentul privind stabilirea și aplicarea taxei speciale, care va contine informații detaliate cu privire la: 
- Obiectivele urmărite prin instituirea taxei speciale;
- Acțiuni avute in vedere pentru indeplinirea obiectivelor si temeiul legal in baza caruia acestea sunt desfasurate;
- Persoanele care datoreaza taxa speciala propusă;
- Conditii de achitare a taxei speciale, termene de plata, eventuale sanctiuni/consecinte in caz de neachitare, etc;
- Destinatia sumelor propuse a fi incasate cu titlu de taxa specială;
- Aspecte referitoare la perceperea de penalități/majorări de întarziere pentru neachitarea la scadență a contravalorii serviciului prestat, conform prevederilor legale aplicabile, dupa caz.
- Orice alte aspecte care prezintă relevanță în stabilirea, datorarea și încasarea taxei speciale. 
 (3) Taxele speciale se vor institui numai în interesul persoanelor fizice şi juridice care se folosesc de serviciile publice locale pentru care s-au instituit taxele speciale respective.  
(4) Taxele speciale se încasează numai de la persoanele fizice şi juridice care beneficiază de serviciile oferite de instituţia sau serviciul public de interes local, potrivit regulamentului de organizare şi funcţionare al acestora, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu.
(5) Taxele speciale, se fac venit la bugetul local, fiind utilizate în scopurile pentru care au fost înfiinţate.Veniturile obţinute din taxele speciale se utilizează integral pentru acoperirea cheltuielilor efectuate pentru înfiinţarea serviciilor publice locale, precum şi pentru finanţarea cheltuielilor  curente de întreţinere şi funcţionare ale acestor servicii. 
      (6) În vederea asigurării resurselor financiare pentru promovarea turistică, Consiliul Local al Municipiului Timișoara poate institui taxe speciale.





(7) Taxele speciale precum si cuantumul acestora se stabilesc prin hotărârea consiliului local prin care se adoptă anual impozitele şi taxele locale sau prin hotărâri de consiliu local distincte, caz în care acestea stabilesc şi modalitatea administrării acestora.
 (8) În cazul taxelor speciale stabilite până în prezent prin hotărâri de consiliu local distincte, acestea se mențin pe toată perioada de valabilitate a acestor hotărâri.

Modalităţi de consultare şi obţinere a acordului persoanelor fizice şi juridice – beneficiare a serviciilor pentru care se instituie taxe speciale  
(1) În vederea instituirii taxelor speciale autoritatea administrației publice locale va întocmi un anunţ cu privire la elaborarea proiectului de act normativ şi va asigura publicitatea acestuia după cum urmează: prin afişare la sediul propriu, într-un spaţiu accesibil publicului; prin publicarea pe siteul oficial al Primăriei Municipiului Timisoara, respectiv www.primariatm.ro și prin transmiterea către mass-media locală și către persoanele care au depus o cerere pentru primirea de informații cu privire la proiectul de act normativ. 
(2) Anunţul referitor la elaborarea proiectului de hotărâre va fi adus la cunoştinţa publică cu cel puţin 30 de zile lucrătoare înaintea supunerii spre analiză şi adoptare de către consiliul local. Prin excepţie, în cazul reglementării unei situaţii urgente sau a uneia care, din cauza circumstanţelor sale excepţionale, impune adoptarea de soluţii imediate, în vederea evitării unei grave atingeri aduse interesului public, proiectele de acte normative se supun adoptării şi anterior expirării termenului de 30 de zile.
(3) Autoritatea publică este obligată să decidă organizarea unei întâlniri în care să se dezbată public proiectul de act normativ, dacă acest lucru a fost cerut în scris de către o asociaţie legal constituită sau de către o altă autoritate publică. 
(4) În toate cazurile în care se organizează dezbateri publice, acestea trebuie să se desfăşoare în cel mult 10 zile calendaristice de la publicarea datei şi locului unde urmează să fie organizate. 
(5) Autoritatea publică în cauză trebuie să analizeze recomandările primite referitoare la proiectul de act normativ în discuţie și să își exprime punctul de vedere referitor la acestea.
 (6) Hotărârile luate de autoritatea deliberativa la propunerea autorității executive, în legătură cu perceperea taxelor speciale de la persoanele fizice şi juridice plătitoare, vor fi afişate la sediul Primăriei Municipiului Timișoara şi publicate pe pagina de internet www.primariatm.ro sau în presa, conform prevederilor legale.
 (7) Împotriva acestor hotărâri persoanele interesate pot face contestaţie în termen de 15 zile de la afişarea sau publicarea acestora. După expirarea acestui termen, autoritatea deliberativă care a adoptat hotărârea se întruneşte şi deliberează asupra contestaţiilor primite.

	        Prevederile prezentului Regulament se completează cu dispoziţiile legale în vigoare. 

